שיחה:אילאש מוריבה

message: יכול להיות שבסוף העונה נדע שהוא המסי החדש, היום הוא לא עומד בתנאים של ויקיפדיה:עקרונות וקווים מנחים ליצירת ערכי אישים/כדורגלנים דוד א. - שיחה 09:45, 17 בפברואר 2021 (IST)
replies: text: לכל כלל (במיוחד הכללים האלה של הכדורגלנים שלדעתי הם הכי גרועים בוויקי העברית) יש חריגים. חוזה בברצלונה, עם שכר של מעל חצי מיליון אירו לעונה, כולל סעיף שחרור בן 100 מיליון אירו, זה חלום של כל הכדורגלנים הישראלים ורבים אחרים. בוודאי שיש לו חשיבות. 11 ויקיפדיות לא טועות אגסי - שיחה 11:30, 17 בפברואר 2021 (IST)
replies: text: :הרבה יותר גרוע זה להתלונן על הקריטריונים שנים על גבי שנים, במקום לנסות להציע שיפור כלשהו. אלה הקריטריונים שהתקבלו ולפיהם אנחנו עובדים, למעט מקרים חריגים. חוזה עבודה לא מהווה קריטריון בשום תחום בוויקיפדיה, וכך גם לספורטאים לא. טאלנטים צעירים יכולים לזכות בקריטריון בקלות על ידי הופעה בטורניר בינלאומי כלשהו (ליגת האלופות, הליגה האירופית וכו'). שחקן בעל הופעה אחת בליגה, כשרוני ככל שיהיה, לא זכאי לערך בשום מצב. עמרי • שיחה 16:33, 17 בפברואר 2021 (IST)
replies: text: ::זכותי להביע דעה, וגם להגיד שיש מקרים חריגים, גם כדי למנוע הגחכת ויקיפדיה העברית. זכותי גם לא להסכים לגישה קיצונית, שכמובן אינה מקובלת בווקיפדיות אחרות. צריך לקחת בחשבון שהוא שחקן בקבוצת פאר ברצלונה עם שווי שוק גדול, ועם מופעים רבים מאוד בגוגל חדשות. אותך אף פעם לא הצלחתי לשכנע וגם לא הפעם. נחכה, אולי החברים יסכימו עם הגישה הקיצונית שלך (שנדיר מאוד מאוד שיש חריגים), או יסכימו עם המקובל בעולם. אני מזכיר לך שכל ערכי הכדורגל שלנו, שאינם קשורים לישראל, מתורגמים מוויקפדיות אחרות, אז אנחנו לא ממש מנותקים מוויקיפדיות אחרות. אגסי - שיחה 17:04, 17 בפברואר 2021 (IST)
replies: text: :::: מסכימה עם אגסי. יש חשיבות. להמשיך. Laliv g - שיחה 21:04, 17 בפברואר 2021 (IST)
replies: text: ::::: גם אני, . ג'נסקט - שיחה 21:26, 17 בפברואר 2021 (IST)

text: :::קיצוני הוא מי שטוען שיש חשיבות לשחקן עם הופעת ליגה אחת בלבד. זה מזכיר לי שלא מזמן טענת שיש חשיבות לשחקן ללא הופעות בכלל. אז למי פה בעצם יש גישה קיצונית? בכל תחום בוויקיפדיה יש רף מינימלי לערכים, וכך גם בכדורגל. יש קריטריונים והשחקן רחוק מלעמוד בהם, ואין כרגע הצדקה להגדירו כחריג. אם הוא יהפוך לשחקן הרכב קבוע, יהיה על מה לדבר. כרגע מוקדם מדי לקבוע. העובדה שיש לו מופעים בגוגל חדשות היא כי הוא ערך את הופעת הבכורה שלו לא מזמן. זה הכל. אגב, גם לכל מיני משתתפי ריאלטי יש מופעים בגוגל חדשות. אולי ניצור גם להם ערכים? הופעה בגוגל חדשות היא כידוע לא נימוק חשיבות, אחרת ויקיפדיה תהיה למעשה לא יותר מאשר מאגר מידע. עמרי • שיחה 15:32, 18 בפברואר 2021 (IST)
replies: text: ::::לידיעתך לקאומין קלר שנמחק כאן יש כבר ערך ב-16 ויקיפדיות, שזה יותר מכל אחד משלושת השוערים של נבחרת ישראל בכדורגל. אתה לא קיצוני, אבל אתה בטוח שאתה מבין בחשיבות יותר מכל הוויקיפדיות בעולם, שמהם אנחנו מתרגמים ערכים. ברור ששוער בקבוצת פאר כמו ליברפול שהיה שוער מחליף בגמר ליגת האלופות ראוי לערך, אבל לא ניכנס לכך, וברור שכוכב עולה בברצלונה ראוי לערך. עצוב שעדיין עוד לא הפנמת, ששחקן בקבוצת פאר, שזוכה בליגת האלופות, יש לו שווי שוק גדול יותר וחשיבות גדולה יותר, מאחרים, גם אם שיחק פחות משחקים.  ליהיא גרינר ודומיה ואבנר נתניהו קיבלו ערכים בגלל פרסום רב בגוגל חדשות. כפשרה, הייתי מסכים להעביר לטיוטה עד שישחק 5 משחקים בברצלונה או יבקיע שער. בכל מקרה, אם אני היחיד שמתנגד למחיקה, אני לא מטיל וטו. אגב, בוויקי האיטלקית, בניגוד לאחרות, לא נתנו ערך לשניהם. לא בדקתי מדוע. האם זה מקרי או אולי יש להם עמדה דומה לשלך, אם כי אני בספק. אני לא אציע לך לבדוק, כי לא מעניין אותך ויקיפדיות אחרות :) אגסי - שיחה 16:14, 18 בפברואר 2021 (IST)
replies: text: :::::אין לחרוג במילימטר אחד מהכללים. למחוק. גילגמש • שיחה 18:16, 18 בפברואר 2021 (IST)

text: :::::Balberg - שיחה 10:50, 20 בפברואר 2021 (IST)

text: :::::אגסי, כמה דברים: לציין את כמות הערכים הנוכחית של קאומין קלר זו חוכמת הבדיעבד. זו לא הכמות שהייתה בעת הדיון ההוא. מאז הוא ערך שתי הופעות בליגת האלופות, וזה מסביר את הקפצה בכמות הערכים. כעת הוא בהחלט זכאי לערך, מה שלא היה בעת הדיון.

text: :::::בנוגע לאילאש מוריבה - אתה זורק נתונים כמו "שווי שוק" מבלי לבדוק לעומק במה מדובר. עפ"י transfermarkt הוא מדורג במקום ה-1626 בעולם מבחינת שווי שוק. נכון שביחס לבני השנתון שלו מדובר בדירוג יחסית גבוה, אך ביחס לשאר השחקנים בעולם, שווי השוק שלו לא מרשים ברמה שניתן להגדירו כעילוי יוצא דופן שמצדיק חריגה מהקריטריונים. פשוט מוקדם מדי לדעת. כרגע מדובר בשחקן שאפילו לא השלים משחק אחד מלא במדי הקבוצה (רשם 64 דקות בהופעתו היחידה). הקריטריונים דורשים 50 הופעות, ולשחקן כרגע רחוק מלעמוד בקריטריון.

text: :::::אני בהחלט מסכים שיש לא מעט מקרים שמצדיקים חריגה מהקריטריונים. הבעיה היא שאתה צץ בכל דיון חשיבות וחוזר את המנטרה של "הקריטריונים לא קדושים", ומבקש שתהיה חריגה עבור כל שחקן ושחקן. הקריטריונים הם המדיניות, ואם אתה כה מתנגד להם, אתה מוזמן להעלות אותם להצבעת מחיקה. עד אז אתה תאלץ לכבד אותם. אין ל"וטו" שלך כל משמעות, כי אתה לא גדול מהמדיניות. הנימוקים שהעלית עד כה לחריגה מהמדיניות היו חלשים מאוד. על כל פנים, הצעת הפשרה שלך היא פחות או יותר מה שכתבתי למעלה ("אם הוא יהפוך לשחקן הרכב קבוע, יהיה על מה לדבר"). אחרי 7-8 הופעות בקבוצה בהחלט ניתן יהיה להגדירו כחריג. כרגע כאמור הוא אפילו לא השלים 90 דקות משחק. נדבר כשיהיה שינוי כלשהו. עמרי • שיחה 18:29, 21 בפברואר 2021 (IST)
replies: text: ::::::אם אגסי היה מסתפק בלכתוב "יש חשיבות משום שמבחינתי הכללים לא טובים ואין להתחשב בהם" - זה לא היה מספיק כדי למנוע את מחיקת הערך. אבל אגסי המשיך ונימק ואיבחן את הייחודיות של השחקן הזה. על כמה שחקנים שלא עוברים את הקריטריונים ניתן לכתוב את מה שנכתב על מוריבה? לכמה מהם יש ערכים ב-11 ויקיפדיות אחרות? הנימוק של אגסי מספיק כדי למנוע מחיקה מהירה. אם הקהילה החליטה להשאיר את הערך על קפטן אלה, שלמרות שהיא רחוקה משמעותית מלעמוד בקריטריונים שנקבעו לגבי ערכים על אנשי צבא, אבחנו את המקרה שלה והצביעו על ייחודיות שהקהילה החליטה לקבל, אני סבור שקיים סיכוי סביר שגם את הערך על מוריבה יוחלט להשאיר בהצבעה. Lostam - שיחה 10:50, 24 בפברואר 2021 (IST)
replies: text: :::::::אציין כי 3 ויקיפדים תמכו בעמדתי בעד חשיבות, ורק אחד תמך בעמדתו של מניח תבנית החשיבות אגב, הוא העלה לאינטסגרם שלו תמונות שלו לצד מסי ואחרים במשחקו הראשון בקאמפ נואו, זה חלומו של כל כדורגלן ישראלי (וקיבל כמעט 200,000 לייקים). הוא יותר חשוב משחקן שמשחק 50 משחקים בקבוצת תחתית במדינה קטנה, ויותר מאשר זמר מתחיל שמופיע באירוויזיון. אגסי - שיחה 11:10, 24 בפברואר 2021 (IST)
thread_title:  חשיבות